सीबीआई की स्पेशल कोर्ट में पेश हुए सपा सांसद आजम खान, जानिए क्या है मामला
यूपी सरकार ने सपा शासनकाल में जल निगम में अवर अभियंता के 853 और लिपिक के 335 पदों पर हुई भर्तियां निरस्त कर दी गई थी। इससे पहले सहायक अभियंता के 117 पदों हुई भर्ती पहले ही निरस्त कर दी गई थी। इसमें आजम खान पर आरोप है कि 122 सहायक अभियंता, 853 अवर अभियंता समेत कुल 1300 पद थे, जिनकी भर्ती प्रक्रिया में पारदर्शिता नहीं बरती गई।
लखनऊ
Published: November 15, 2021 02:55:41 pm
लखनऊ. जल निगम भर्ती घोटाले के मामले में आरोपी समाजवादी पार्टी की सरकार में मंत्री रहे आजम खान को सोमवार को लखनऊ में सीबीआई कोर्ट में पेश हुए। कोर्ट में पेशी के बाद आजम खान को वापस सीतापुर जेल भेज दिए गए। अब भर्ती घोटाले मामले की अगली सुनवाई वीडियो कॉन्फ्रेंसिंग जरिए 29 नवंबर को होगी।
कड़ी सुरक्षा के बीच सीतापुर जेल से पहुंचे थे लखनऊ सोमवार सुबह सीतापुर जेल में बंद पूर्व मंत्री और सांसद आजम खान को कड़ी सुरक्षा के बीच सीबीआई कोर्ट में पेशी के लिए लखनऊ लाया गया। आजम खान पर सपा शासन में जल निगम विभाग में हुई भर्ती के नाम पर घोटाला करने का आरोप है। आजम खान के खिलाफ उत्तर प्रदेश में योगी आदित्यनाथ के नेतृत्व में भाजपा की सरकार बनने के 25 अप्रैल 2018 को शासन के निर्देश पर मुकदमा दर्ज किया गया था।
एसआईटी जांच के बाद शासन ने निरस्त की थी भर्तियां भर्ती घोटाले मामले में आजम खान के अलावा तत्कालीन नगर विकास सचिव एसपी सिंह, जल निगम के पूर्व एमडी पीके आसुदानी और जल निगम के तत्कालीन मुख्य अभियंता अनिल खरे को नामजद करते हुए परीक्षा कराने वाली संस्था मेसर्स एपटेक लिमिटेड को अभियुक्त बनाया गया था। योगी सरकार ने भर्ती घोटाले की जांच एसआईटी को सौंपी थी। एसआईटी की जांच में भर्ती प्रक्रिया सही ना पाए जाने के बाद अपनी जांच पूरी करने के बाद शासन को सौंप दी थी। एसआईटी की जांच रिपोर्ट के आधार पर नगर विकास विभाग ने जल निगम की भर्तियां निरस्त करने का निर्देश दिया था।
आजम खान पर 1300 पदों पर भर्ती में गड़बड़ी का है आरोप बता दें कि उत्तर प्रदेश सरकार ने सपा शासनकाल में जल निगम में अवर अभियंता के 853 और लिपिक के 335 पदों पर हुई भर्तियां निरस्त कर दी गई थी। इसके अलावा सहायक अभियंता के 117 पदों हुई भर्ती पहले ही निरस्त कर दी गई थी। इसमें आजम खान पर आरोप है कि 122 सहायक अभियंता, 853 अवर अभियंता समेत कुल 1300 पद थे, जिनकी भर्ती प्रक्रिया में पारदर्शिता नहीं बरती गई। आजम पर यह भी आरोप है कि साल 2016-17 में जल निगम भर्ती बोर्ड का चेयरमैन रहते हुए उनके द्वारा 1300 पदों पर भर्ती में गड़बड़ी की गई।
29 नवंबर को वीडियो कॉन्फ्रेंसिंग जरिए होगी सुनवाई सोमवार को आजम खान को कड़ी सुरक्षा के बीच सीतापुर जेल से लखनऊ लाया गया। यहां पर उन्हें सीबीआई की स्पेशल कोर्ट में पेश किया गया। पेशी के दौरान कोर्ट ने आजम को चार्जशीट की कॉपी भी दी। आजम खान के खिलाफ जालसाजी, आपराधिक साजिश की धाराओं में दाखिल हुई थी चार्जशीट। जल निगम भर्ती घोटाले मामले में सोमवार से आजम खान का ट्रायल शुरू हुआ है। मामले की अब अगली सुनवाई 29 नवंबर को वीडियो कॉन्फ्रेंसिंग के जरिए की जाएगी। पेशी के बाद आजम खान को वापस कड़ी सुरक्षा में सीतापुर जेल ले जाया गया।
अगली खबर